**DETSKÝ DOMOV SEMETEŠ**

**PROGRAM Detského domova**

**Poruchy správania pre špecializovanú samostatnú skupinu**

**Špecializovaná samostatná skupina**

**Deti s poruchou správania v dôsledku užívania alkoholu, drog alebo v dôsledku patologického hráčstva diagnostikovanou lekárom so špecializáciou v špecializačnom odbore detská psychiatria.**

**2018**

**Kontaktná adresa a telefónne číslo alebo iný kontaktný údaj detského domova**

Detský domov Semeteš 1208

023 55 Vysoká nad Kysucou

Riaditeľ: JUDr. Vladimír Mojš

Telefón: 0908 904 124

**Adresa miesta vykonávania opatrení**

Detský domov Semeteš 1208, 023 55 Vysoká nad Kysucou

Pracovisko: Röntgenova 6, 851 01 Bratislava

Pracovisko: Horné Orechové 380, 911001Trenčín

**Účel detského domova Semeteš**

Výkon opatrení na predchádzanie, prehlbovanie a opakovanie „porúch psychického vývinu, fyzického vývinu alebo sociálneho vývinu dieťaťa z dôvodu problémov v prirodzenom rodinnom prostredí, náhradnom rodinnom prostredí, širšom sociálnom prostredí a v medziľudských vzťahoch“

**Druh vykonávaných opatrení**

 Detský domov vykonáva pobytové opatrenie súdu na základe rozhodnutia súdu o:

1. Nariadení neodkladného opatrenia
2. Uložení výchovného opatrenia
3. Nariadení ústavnej starostlivosti

**Forma vykonávania opatrení**

Pobytová forma

**Cieľová skupina**

Cieľová skupina: Deti s poruchou správania v dôsledku škodlivého užívania návykovej látky

Umiestneniu dieťaťa cieľovej skupiny predchádza zdravotná starostlivosť, tzn. : podstúpenie detoxifikácie v zdravotníckom zariadení na základe odporúčania lekára so špecializáciou detská psychiatria

Cieľová skupina prejavuje dôsledky užívania návykovej látky v sociálnom prostredí, a to poruchami správania, s ktorými súvisia poruchy v rodinnom prostredí.

Prejavy:

* Poruchy úrovne poznávania, vnímania, afektov a správania sa, alebo iných psychofyziologických funkcií
* emocionálne prežívanie – zvýšená labilita, psychické napätie, úzkosť, depresia, extrémne a neadekvátne hodnotenie, nízka sebadôvera, popieranie rizika a racionalizácie svojho konania
* Faktor učenia
* Tendencia k určitému spôsobu správania – problémy v oblasti autoregulácie správania

**Celkový počet miest v detskom domove a ak detský domov vykonáva opatrenia pobytovou formou vo viacerých budovách detského domova, počet miest v jednotlivých budovách detského domova**

Celková kapacita Detského domova Semeteš: 50

Detský domov Semeteš 1208, 023 55 Vysoká nad Kysucou, **počet miest: 20**

Pracovisko: Röntgenova 6, 851 01 Bratislava, **počet miest: 10**

Pracovisko: Horné Orechové 380, 91101 Trenčín, **počet miest: 16**

**Vnútorné a vonkajšie priestory detského domova a ak detský domov vykonáva opatrenia pobytovou formou, podmienoky zachovania súkromia vrátane podmienok na osobnú hygienu**

Detský domov Semeteš 1208, 023 55 Vysoká nad Kysucou

V Detskom domove je zriadené 1 špecializovaná samostatná skupina s počtom max. 8 detí na jednej špecializovanej samostatnej skupine. Na prízemí sa nachádza jeden byt, na poschodí sú dva byty, z toho je jeden pre špecializovanú samostatnú skupinu. Ďalšie priestory sa využívajú ako administratívne priestory ekonomicko-prevádzkový úsek, úsek starostlivosti o dieťa - pre sociálnych pracovníkov, pomocných vychovávateľov, kancelárie pre odborný tím, terapeutické miestnosti.

Špecializovaná samostatná skupina má spálne pre deti, obývačku, kuchyňu s jedálňou, sociálne zariadenie, úložné priestory. Spálne pre deti sú dvojlôžkové. V každej spálni sú dve postele, dva písacie stolíky, dve stoličky a dve skrine. Každé dieťa má svoju skriňu, kde má uložené svoje osobné veci.

Kuchyňa, v ktorej sú pripravované jedlá, sú vybavené kuchynskou linkou, kuchynským riadom, chladničkou, sporákom, elektrospotrebičmi a skriňou na potraviny. Na prízemí sa nachádza aj veľká spoločenská miestnosť s balkónom. Zboku budovy je garáž a kotolňa.

Okolo budovy detského domova je vymedzený priestor areálu, ktorý je ako zelená plocha. Táto prepája celý areál budovy detského domova. Jej využitie:

* výuka v exteriéri
* priestor pre využitie osobného voľna detí
* časť slúži na produkciu zeleniny – zábavno-socio-edukačný prvok pre produktívne záhony na pestovanie (prvky ergoterapie)
* využitie herných prvkov, skupinových športových aktivít.

Pracovisko: Röntgenova 6, 851 01 Bratislava:

Špecializovaná samostatná skupina má spálne pre deti, spoločenská miestnosť, kuchyňu s jedálňou, sociálne zariadenia, úložné priestory. Spálne pre deti sú dvojlôžkové. V každej spálni sú dve postele, dva písacie stolíky, dve stoličky a dve skrine. Každé dieťa má svoju skriňu, kde má uložené svoje osobné veci.

Kuchyňa, v ktorej sú pripravované jedlá, je vybavená kuchynskou linkou, kuchynským riadom, chladničkou, sporákom, elektrospotrebičmi a skriňou na potraviny.

Ďalšie priestory sa využívajú ako administratívne priestory ekonomicko-prevádzkový úsek, úsek starostlivosti o dieťa - pre vychovávateľov, pomocných vychovávateľov, kancelárie pre odborný tím, terapeutická miestnosť.

Okolo pracoviska detského domova je priestor so zelenou plochou

* priestor pre využitie osobného voľna detí
* využitie herných prvkov, skupinových športových aktivít.

Pracovisko: Horné Orechové 380, 911 01 Trenčín:

Na pracovisku detského domova sú zriadené 2 špecializované samostatné skupiny s počtom max. 8 detí na jednej špecializovanej samostatnej skupine. Na prízemí sa nachádza jeden byt, na poschodí druhý byt. Ďalšie priestory sa využívajú ako administratívne priestory ekonomicko-prevádzkový úsek, úsek starostlivosti o dieťa - vychovávateľov, pomocných vychovávateľov, kancelárie pre odborný tím, terapeutická miestnosť.

Špecializované samostatné skupiny majú spálne pre deti, spoločenskú miestnosť, kuchyňu s jedálňou, sociálne zariadenie, úložné priestory. Spálne pre deti sú dvojlôžkové. V každej spálni sú dve postele, dva písacie stolíky, dve stoličky a dve skrine. Každé dieťa má svoju skriňu, kde má uložené svoje osobné veci.

Kuchyňa, v ktorej sú pripravované jedlá, sú vybavené kuchynskou linkou, kuchynským riadom, chladničkou, sporákom, elektrospotrebičmi a skriňou na potraviny. Na prízemí sa nachádza aj veľká spoločenská miestnosť s balkónom.

Okolo budovy detského domova je vymedzený priestor areálu, ktorý je ako zelená plocha a ihrisko pre mini futbal s trávnatou plochou. Táto prepája celý areál budovy detského domova. Jej využitie:

* výuka v exteriéri
* priestor pre využitie osobného voľna detí
* časť slúži na produkciu zeleniny – zábavno-socio-edukačný prvok pre produktívne záhony na pestovanie (prvky ergoterapie)
* využitie herných prvkov, skupinových športových aktivít.

**Priestorové podmienky na všetkých pracoviskách detského domova rešpektujú súkromie detí. Disponujú samostatnými WC a kúpeľňami, oddelenými pre dievčatá a chlapcov na každom pracovisku. Osobné veci + hygienické potreby majú deti uložené vo svojej samostatnej skrini.**

**Počet zamestnancov detského domova, štruktúra pracovných miest s uvedením dosiahnutého vzdelania zamestnancov**

**Detský domov Semeteš 1208, 023 55 Vysoká nad Kysucou**

**1.špecializovaná skupina**

Sociálny pracovník 3, VŠ II. Stupeň

Pomocný vychovávateľ 3, SOŠ

Vychovávateľ 1, VŠ II. Stupeň

**Odborný tím:**

Špeciálny pedagóg 2, VŠ II. Stupeň

Psychológ 3, VŠ II. Stupeň

Sociálny pracovník 2, VŠ II. Stupeň

Sociálny pedagóg 2, VŠ II. Stupeň

**Pracovisko: Röntgenova 6, 851 01 Bratislava**

**1.špecializovaná skupina**

Vychovávateľ 3, II. Stupeň VŠ

Pomocný vychovávateľ s ekonomickou agendou 4, SOŠ

**Odborný tím:**

Špeciálny pedagóg 1, II. Stupeň VŠ

Psychológ 1, II. Stupeň VŠ

Sociálny pracovník 1, II. Stupeň VŠ

**Pracovisko: Horné Orechové 380, 911 01 Trenčín**

**1.špecializovaná skupina**

Vychovávateľ 3, II. Stupeň VŠ

Pomocný vychovávateľ s ekonomickou agendou 4, SOŠ

**2.špecializovaná skupina**

Vychovávateľ 3, II. Stupeň VŠ

Pomocný vychovávateľ s ekonomickou agendou 4, SOŠ

**Odborný** **tím**:

Špeciálny pedagóg 1, II. Stupeň VŠ

Psychológ 2, II. Stupeň VŠ

Sociálny pracovník 2, II. Stupeň VŠ

Sociálny pedagóg 2, II. Stupeň VŠ

**Spôsob oboznámenia detí, rodičov a iných fyzických osôb s programom detského domova**

S programom pre poruchy správania v dôsledku škodlivého užívania návykovej látky

dieťa a rodiča oboznamuje vychovávateľ pri prijatí dieťaťa do zariadenia alebo, v prípade ak dieťa umiestňuje orgán sociálnoprávnej ochrany detí a sociálnej kurately, vychovávateľ zašle program pre poruchy správania na korešpondenčnú adresu rodiča/zákonného zástupcu, najneskôr do 7 dní.

Vychovávateľ oboznamuje dieťa primerane jeho vývinovej a mentálnej úrovni.

Detský domov Semeteš zverejňuje program pre poruchy správania na www.ddsemetes.sk.

**Odborné metódy práce s dieťaťom, jeho rodinou, pre ktoré sa vykonávajú opatrenia v detskom domove**

Pri práci dieťaťom sa berú na zreteľ individuálne potreby, osobnostné charakteristiky, schopnosti, zručnosti a stupeň motivácie dieťaťa. Metódy a postupy práce sa optimálne volia podľa individuálnych rozdielov medzi maloletými deťmi. Vykonáva sa sociálna práca, psychologická pomoc a starostlivosť, výchova, liečebno-výchovná starostlivosť a diagnostika. Na odporúčanie poskytovateľa zdravotnej starostlivosti v špecializačnom odbore detská psychiatria detský domov volí metódy práce podľa potreby detí.

Psychológovia vo všetkých aktivitách pôsobia ako sprievodcovia detí(každé dieťa má určeného jedného kľúčového psychológa- garanta).

Metódy práce v adaptácii dieťaťa sa zameriavajú na:

* screening – aktuálny stav dieťaťa, základné informácie o dieťati a rodine
* stabilizácia, zníženie stresu pri aklimatizácii dieťaťa v zariadení
* sprevádzanie (počiatočná podpora, zoznámenie sa so skupinou)

**Opis psychologických metód**

* **Anamnéza** – získanie a kategorizácia relevantných údajov z minulosti: rodinne anamnestické údaje, raný vývin, scholarita, somatické zdravie, emocionálny vývin, vývin postoja k hodnotám, vývin sociálnych vzťahov, návyky, záujmy, výchovné ťažkosti, poruchy správania, vývin abnormných rysov, pracovný vývin, eroticko-sexuálny vývin.
* **Pozorovanie –** zámerné a plánovité vnímanie, ktoré je zamerané na určitý ciel, pozorovanie dieťaťa v priebehu vyšetrenia, aktivity, rozhovoru, v interakcii. Pozorujeme vzhľad, mimiku, pantomimiku, gestiku, reč, prejavy emócií, sociálne správanie, vzťah k objektom, úlohám, vzťah k sebe.
* **Psychoadiagnostika** – vyšetrenie prostredníctvom štandardizovaných psychologických metód a postupov – testy inteligencie a kognitívnych schopností, kresebné metódy, projektívne metódy, dotazníky, testy osobnosti.
* **Psychologické poradenstvo –** cieľom je dlhodobá individuálna podpora a vedenie pri riešení aktuálnych problémových intrapsychických a interpersonálnych ťažkostí, ktoré vznikli v súvislosti s užívaním návykových látok. Konkrétne problémy dieťaťa, ktoré vystanú počas stretnutí sa stávajú obsahom kontraktovania.
* **Kontraktovanie**– spoločná dohoda medzi psychológom (garantom) a dieťaťom, v ktorej sú stanovené oblasti, ciele spolupráce a podmienky, za ktorých bude poradenský proces prebiehať. Ciele sa stanovujú spoločne s klientom podľa pravidiel SMART. Formovanie dohody má často dynamický charakter, ak klient nemá jasne formulované ciele, je úlohou psychológa pomenovávať charakter dohody a s klientom pracovať na rozvíjaní a vyjasňovaní cieľov. Stanovené ciele sú pravidelne vyhodnocované . Ciele dieťaťa sa dosahujú prostredníctvom poradenských intervencií na základe potrieb dieťaťa a podľa zameraní psychológa (psychoanalyticky orientované poradenstvo –správanie ako dôsledok nevedomých motívov a konfliktov, kognitívne behaviorálny prístup –správanie ako naučené správanie v určitých situáciách, motivačná terapia – pripravenosť k zmene problematického správania). Psychológ v rámci psychologického poradenstva využíva techniky, v ktorých je vyškolený na základe aktuálnych potrieb dieťaťa, jeho cieľov ako aj výchovných plánov a plánov individuálneho rozvoja osobnosti napr. :
* ***Nácvik stratégií*** - ako sa vyhýbať rizikovým situáciám napr. nuda, kamaráti v partii - odmietnutie ponúkanej návykovej látky, ako zvládať nebezpečné emócie napr. hnev, nuda, smútok, nácvik alternatívneho správania, práca s desenzitizáciou prostredníctvom imaginácie – spojenie návykovej látky s nepríjemnými zážitkami vo fantázii, zvládanie cravingu.
* ***Motivačný rozhovor*** - poradenský prístup zameraný na pomoc dieťaťa riešiť jeho ambivalenciu a podporiť vnútornú motiváciu k zmene správania. Psychológ zisťuje konkrétnu fázu motivácie, posilňuje pozitívnu motiváciu, silné stránky dieťaťa a ďalej ich rozvíja.
* ***Relaxácia*** –telesné ako aj duševné pasívne uvoľnenie,slúži k zmierneniu napätia, úzkosti. Využíva sa relaxačná hudba, meditácia, práca s dychom, upokojujúce imaginácie.
* ***Autogenný tréning*** *–* slúži k odstránení príznakov napätia a nepokoja, nacvičuje sa pravidelne, umožňuje autosugestívne ovplyvnenie niektorých telesných funkcií a môže pomôcť pri odstraňovaní nevhodných návykov.
* ***Pracovné listy* –** vopred pripravené úlohy na rozvoj kognitívnych, emočných, sociálnych schopností, zlepšenia sebapoznania
* ***Terapeutické karty* –** špeciálne pomôcky, ktoré majúprojektívny charakter, obrázky slúži ako podnety k rozprávaniu o hodnotách, potrebách, želaniach, vlastnostiach či aktuálnych stavoch. Vhodné pri povzbudení, otvorení a prehĺbení komunikácie.
* Psychológ - garant individuálne sprevádza klienta celou dobou jeho pobytu. Podporuje ho v tom, aby materiál z individuálnych sedení prinášal do komunity skupinových stretnutí a tak mu pomáha v zapojení do komunity a do resocializačného programu. Psychológ tiež poskytuje zhrnutie informácií z individuálnych poradenských sedení zvyšku tímu.
* Psychológ – garant pripravuje dieťa na prechod do príslušnej etapy programu.
* **Psychoedukačná skupina –** informácie o závislostiach, duševnom zdraví a zdravom životnom štýle a súvisiacich témach napr. medziľudské vzťahy, voľnočasové aktivity,špecifických zručností potrebných pre osobný rozvoj: asertívny tréning, zvládanie emócií, komunikačné zručnosti, načúvanie druhým, riešení konfliktov, nácviky odmietnutie návykovej látky, skúšanie a nácvik nového správania, získanie nových informácií a sociálnych zručností, prevencia relapsu.
* **Rodinné poradenstvo** – rodina hrá významnú rolu vo vývine a udržovania závislého správania, je významná pri podpore v resocializačnom procese aj po ním, trpí závislosťou dieťaťa. Psychológ pracuje s rodinou dieťaťa individuálne aj skupinovo. Charakter individuálneho poradenstva s rodinou poradenstva je informačný, psychoedukačný, motivačný, podporný, prípadne sleduje určitý poradenský ciel, ktorý sa s rodinou nakontraktuje napr. úprava vzťahov v rodine, nastolení nových pravidiel. Skupinové stretnutia s blízkymi - rodinné stretnutia umožňujú medzigeneračné konfrontácie, zvyšovanie motivácie, spolunáležitosť.
* **Skupinové poradenstvo** – využíva skupinovú dynamiku, podporu a pozitívny tlak členov skupiny, efektívnu konfrontáciu, korektívnu emočnú skúsenosť. Spôsob, akým skupiny pracujú sa môže líšiť podľa zameraní psychológa a ciele skupiny, ktorú si stanovila. Psychoanalyticky orientovaná skupinová terapia vedie k zlepšení náhľadu na problém a k zlepšení schopnosti realizácie dôležitých zmien životného štýlu.
* **Vstupný rozhovor** – psychologická intervencia pri prijatí dieťaťa, základnú štruktúru tvorí prvotné posúdenie rozsahu a charakteru ťažkostí dieťaťa, explorácia prežívania dieťaťa a motivácie oboznámenie dieťaťa s procesom nápravy porúch správania. V rámci vstupného rozhovoru sú psychologické intervencie poskytnuté s dôrazom na podporu a stabilizáciu dieťaťa. Cieľom je aj naviazanie optimálneho vzťahu s dieťaťom a vytvorenie bezpečného priestoru pre ďalšiu spoluprácu → Psychologické poradenstvo.
* **Socioedukačná výchova**

**Etapy sociálnej práce pre poruchy správania v dôsledku škodlivého užívania návykovej látky**

|  |
| --- |
| **1. Etapa****Diagnosticko – motivačná (2 mesiace):****Prvé 2 týždne je: „Aklimatizácia“ -** Získavanie dôvery dieťaťa prebieha počas prvých mesiacov pobytu dieťaťa■ Obdobie aklimatizácie je zameraná na nadviazanie vzťahu s dieťaťom, screening a stabilizáciu jeho emocionálneho stavu, pochopenie a prijatie situácie, oboznámenie sa s fungovaním zariadenia s cieľom zabezpečiť v najvyššej možnej miere bezproblémový prechod dieťaťa do zariadenia a adaptáciu■ V priebehu zvyšných 6 týždňov diagnosticko motivačnej etapy je starostlivosť zameraná na prácu s motiváciou dieťaťa k zmene správania, na identifikáciu problémových prejavov a vzorcov správania, identifikáciu doterajších spôsobov zvládania záťaže, posúdenie ich efektívnosti ako aj na rozvoj schopnosti adekvátnej sebareflexie a sebaregulácie. ■ pre dosiahnutie vyššie uvedeného účelu má dieťa prideleného vychovávateľa, sociálneho pracovníka a psychológa, ktorí realizujú individuálne poradenstvo, psychologické konzultácie a skupinovú komunitu■ dieťa si osvojuje denný režim, pravidlá, základné návyky fungovania v skupine,  hierarchiu vzťahov , systém bodovania a z neho vyplývajúce výhody a odňatia výhod, schopnosť prijať spätnú väzbu , konfrontáciu názorov ■ dieťa si buduje pozitívny vzťah k povinnostiam a denným činnostiam a aktivitám. Mení svoj hodnotový rebríček a životný štýl■ kontakt s rodičom/zákonným zástupcom a okolím je prvé 2adaptačné týždne a nasledujúce 4 týždne obmedzený na komunikáciu a pohyb v rámci zariadenia■ rodič/zákonný zástupca má možnosť informovať sa o dieťati prostredníctvom telefonického kontaktu s riaditeľom detského domova, s vedúcou úseku starostlivosti o dieťa, s vychovávateľom a so sociálnym pracovníkom z overeného telefónneho čísla rodiča poskytnutého orgánom sociálnoprávnej ochrany detí a sociálnej kurately, ktoré si detský domov zabezpečí pred prijatím dieťaťa, príp. priamo od rodiča/zákonného zástupcu. ■ dieťa nemá k dispozícii vlastný mobil(po príchode odovzdá do úschovy detského domova)■ po 4.týždňoch – mimo adaptácie je umožnená návšteva a telefonický kontakt rodiča/zákonného zástupcu, blízkej osoby v zariadení za prítomnosti personálu po predchádzajúcej dohode so sociálnym pracovníkom a vychovávateľom ■ v tejto etape sa pracuje najmä na motivácii dieťaťa k náprave porúch správania z dôvodu škodlivého užívania návykových látok■ podpora a rozvoj zodpovednosti a motivácie k spolupráci je facilitovaný prostredníctvom „bodového systému“ založeného na princípe získania a odobratia výhod■ práca s dieťaťom spočíva v sociálnych, psychologických, tréningových, edukačných a voľnočasových aktivitách■ dieťa po 6 týždňoch začína byť v intenzívnejšom kontakte s rodičom/zákonným zástupcom, blízkou osobou, začína chodiť na krátkodobé priepustky mimo detského domova v doprovode zamestnanca detského domova, kontaktuje sa so sociálnym prostredím v súlade s vnútorným poriadkom1. etapa je zameraná na vstup dieťaťa do detského domova s pochopením jeho fungovania, zásad, ich porozumeniu a adaptácii. Po 2 mesiacoch odborný tím vypracuje správu s odporúčaniami pre 2. etapu. Na základe odporúčaní je pred vstupom do 2. etapy vyhotovený individuálny plán pomoci, ktorého súčasťou sú konkrétne úlohy a ciele ktorých zvládnutie je predpokladom adekvátneho samostatné sociálneho fungovania klienta v zariadení.
 |

|  |
| --- |
| 1. **Etapa**

**Nápravná (2 mesiace):**■Starostlivosť v priebehu nápravnej etapy spočíva v plnení individuálneho plánu pomoci vyhotoveného na konci 1. etapy s cieľom korekcie a odstránenia nežiadúcich prejavov správania dieťaťa a rozvoja osobnosti■ Práca s dieťaťom zameraná na podporu schopnosti sebaregulácie, rozvoj sociálnych zručností a na sociálne vzťahy dieťaťa (upravenie vzťahov, nadväzovanie nových)■ príprava na rozhodovanie ohľadom ďalšieho štúdia, alebo prípravy na budúce povolanie, získanie pracovných návykov a zručností a v neposlednom rade aj na pomoc pri hľadaní a získaní zamestnania - Socio-edukačné skupiny■ Dieťa preberá zodpovednosť za seba, za svoje správanie a konanie ■ zvyšuje sa psychická zaťažiteľnosť dieťaťa nastáva širší kontakt s vonkajším aj rodinným prostredím, má oveľa vyššiu frekvenciu■ výhody – používanie vlastného mobilného telefónu na dobu počas kontaktu s rodičmi a blízkou rodinou v súlade s vnútorným poriadkom, počas osobného voľna ■ pri bodovaní v rámci režimu dňa budú za jeho dodržiavanie a rovnako za nedodržiavanie a neplnenie svojich povinností udeľované body (systém bodovanie je neoddeliteľnou súčasťou tohto programu)■ veľmi dôležitá je aktívna práca s rodinou dieťaťa. ■ Súčasťou programu je sociálne a psychologické poradenstvo , ktoré sú súčasťou výchovného opatrenia, kde sa aktivity zameriavajú na získanie emocionálnej skúsenosti dieťaťa a s rodinou,V II. Etape má dieťa priestor zorientovať sa v sebe, porozumieť dôvodom, pre ktoré začal užívať návykové látky, porozumieť aké vzťahy v sociálnom svete si vytváral, čo formovalo jeho hodnoty, postoje a názory na život a kto ďalší ovplyvňoval jeho rozhodnutia. V tejto etape dieťa, môže popísať svoj vzťah k rodine a blízkym ľuďom a na akom základe si ho vytváral. Uzatvára minulé obdobie tak, aby ho nevyriešené problémy a nejasnosti z minulosti neovplyvňovali v jeho sústredení sa na proces nápravy porúch správania z dôvodu užívania návykovej látky. V tejto etape udržuje s rodinou písomný, e-mailový, osobný kontakt. Dieťa môže mať probátornú priepustku mimo detského domova do rodinného prostredia pri maximálnom dodržiavaní pravidiel .Po 2 mesiacoch odborný tím vyhodnotí plnenie úloh individuálneho plánu pomoci a vypracuje správu s odporúčaniami pre 3. etapu. Na základe odporúčaní je vypracovaný individuálny plán pomoci obsahujúci konkrétne ciele a úlohy rozvíjajúce nadobudnuté sociálne zručnosti s cieľom fixovania týchto novozískaných sociálnych zručností v prostredí mimo zariadenia.  |

|  |
| --- |
| 1. **Etapa**

**Reintegračná (2mesiace):** ■ príprava na odpútanie sa od skupiny komunity  ■ príprava rodiny na návrat dieťaťa do domáceho prostredia ■ v prípade, ak dieťa dosiahne plnoletosť, nemá, alebo nemôže sa vrátiť do svojho rodinného prostredia je potrebné zabezpečiť jeho prechod k samostatnému životu a poskytnúť mu všetky formy pomoci pre osamostatnenie sa ■ sprevádzanie pri následnej odbornej pomoci po ukončení výchovného opatrenia, ústavnej starostlivostiV III. Etape maloleté dieťa môže tráviť viac času mimo detského domova, vytvára si podmienky na pracovné uplatnenie, vzdelanie, bývanie, úpravu rodinných vzťahov, hľadá si formy zmysluplného trávenia voľného času, upevňuje si pozitívne návyky v prirodzenom prostredí. Možnosť mať 1x týždenne voľno s vychádzkou mimo detského domova mať u seba mobilný telefón za vopred dohodnutých podmienok, voľne disponovať s peniazmi (vreckové) a možnosť krátkodobého pobytu v rodine v  širšej rodine. |

**Denný režim *Pondelok – piatok***

**06:00 – 06:30 Budíček, ranná hygiena**

* Ranná hygiena (ústna hygiena, umytie tváre, rúk, česanie, celková estetická úprava zovňajška, upratanie kúpeľne)
* Obliekanie
* Úprava lôžka, izby

**06:30 – 06:45 Rozcvička**

* Ranná rozcvička

**06:45 – 07:10 Raňajky**

* Príprava raňajok podľa rozdelenia služieb
* Čistota jedálne a kuchyne podľa rozdelenia služieb

**07:10 – 07:15 Lieky**

**07:15 – 08:15 Ranná komunita**

* Osobitne spracovaný program

**08:15 – 10:15 Individuálna a skupinová práca s členom odborného tímu na základe individuálnych potrieb klienta** (psychológ, špeciálny pedagóg, sociálny pedagóg)

* Skupinová a individuálna edukačná činnosť (štúdium), poradenstvo
* Psychologické poradenstvo (individuálne / skupinové) s využitím prvkov terapie, psychodiagnostika
* Sociálno - pedagogické poradenstvo (individuálne , skupinové), preventívne aktivity

**10:15 – 10:30 Desiata**

* Príprava desiaty podľa rozdelenia služieb
* Čistota jedálne a kuchyne podľa rozdelenia služieb

**10:30 – 11:30** **Individuálna a skupinová práca s členom odborného tímu na základe individuálnych potrieb klienta** ( psychológ, špeciálny pedagóg, sociálny pedagóg)

* Skupinová a individuálna edukačná činnosť (štúdium), poradenstvo
* Psychologické poradenstvo (individuálne / skupinové) s využitím prvkov terapie, psychodiagnostika
* Sociálno - pedagogické poradenstvo (individuálne , skupinové), preventívne aktivity

**11:30 – 13:00 Obed**

* Príprava obeda podľa rozpisu služieb
* Čistenie jedálne a kuchyne podľa rozpisu služieb

**13:00 – 16:00**  **Realizácia individuálnych, skupinových terapií podľa rozdelenia v rozvrhu činností** (sociálny pracovník, pomocný vychovávateľ)

* Záujmová činnosť (športová, turistická, kultúrna, spoločensko – vedná, estetická)
* Odpočinkovo - relaxačná činnosť (čítanie literatúry podľa vlastného výberu, spoločenské hry, počúvanie hudby, dramatické hry, hudobno - pohybové hry)
* Arteterapia
* Ergoterapia

**16:00 – 16:30 Olovrant**

* Príprava olovrantu podľa rozpisu služieb
* Čistenie jedálne a kuchyne podľa rozpisu služieb

**16:30 – 17:30 Domáce práce**

* Udržiavanie poriadkuv spoločných priestoroch, na skupine, na izbe, v skrini
* Udržiavanie čistoty ošatenia, pranie, žehlenie, skladanie, pošívanie poškodenej bielizne, podľa prevádzkového poriadku

**17:30 – 18:00 Denník**

**18:00 – 18:30 Večera**

* Príprava večere podľa rozpisu služieb
* Čistenie jedálne a kuchyne podľa rozpisu služieb

**18:30 – 19:30 Večerná komunita**

* Osobitne spracovaný program

**19:30 – 19.35 Lieky**

**19:35 – 21:00 Osobné voľno**

* Pozeranie televízie – večerné správy
* Spoločenské hry
* Korešpondencia, telefonáty v súlade s aktuálnou etapou programu

**21:00 – 22:00 Príprava na spánok**

* Upratanie spoločenskej miestnosti
* Večerná hygiena – sprchovanie
* Kľudový režim

**22:00 Nočný kľud**

**Je obmedzené zdržiavanie sa na izbách v čase od 06:30 hod. do 17:30 hod. a od 18:00 hod. do 21:00 hod.**

***Režim Sobota, nedeľa, štátne sviatky***

**8:00 – 08:30 Budíček, osobná hygiena, rozcvička**

* Ranná hygiena (ústna hygiena, umytie tváre, rúk, česanie, celková estetická úprava zovňajška, upratanie kúpeľne)
* Obliekanie
* Úprava lôžka, izby, skrine
* Ranná rozcvička

**08:30 – 09:00 Raňajky**

* Príprava raňajok podľa rozdelenia služieb
* Čistota jedálne a kuchyne podľa rozdelenia služieb

**09:00 – 09:30 Ranná komunita -** osobitne spracovaný program

**09:30 – 11:30 Hospodársky a sanitačný deň**

* Udržiavanie poriadkuv spoločných priestoroch, na skupine, na izbe, v skrini
* Udržiavanie čistoty ošatenia pranie, žehlenie, skladanie, pošívanie poškodenej bielizne
* Spoločná a dôsledná prehliadka priestorov na ošatenie, úložných a lôžkových priestorov (pomocný vychovávateľ + dieťa)
* Prezliekanie posteľnej bielizne, umývanie okien, dverí, starostlivosť o kvety podľa prevádzkového poriadku

**11:30 – 13:00 Obed**

* Príprava obeda podľa rozpisu služieb
* Čistenie jedálne a kuchyne podľa rozpisu služieb

**13:00 – 16:00 Organizované voľnočasové aktivity**

* Športovo – rekreačná
* Spoločensko – vedná
* Estetická
* Kultúrna

**16:00 – 16:30 Olovrant**

* Príprava olovrantu podľa rozpisu služieb
* Čistenie jedálne a kuchyne podľa rozpisu služieb

**16:30 – 17:00 Denník**

**17:00 – 18:00 Osobné voľno**

* Spoločenské hry
* Počúvanie hudby
* Čítanie literatúry

**18:00 – 18:30 Večera**

* Príprava večere podľa rozpisu služieb
* Čistenie jedálne a kuchyne podľa rozpisu služieb

**18:30 – 19:30 Večerná komunita**

* Osobitne spracovaný program

**19:30 – 21:00 Osobné voľno**

* Pozeranie televízie– večerné správy
* Spoločenské hry
* Korešpondencia, telefonáty v súlade s aktuálnou etapou programu

**21:00 – 22:00 Príprava na spánok**

* Upratanie spoločenskej miestnosti
* Večerná hygiena – sprchovanie
* Príprava lôžka k spánku , kľudový režim

**22:00 Nočný kľud**

**Je obmedzené zdržiavanie sa na izbách v čase od 08:30 hod. do 16:30 hod. a od 17:00 hod. do 21:00 hod.**

**Uvedené časy môžu podliehať zmenám vzhľadom na realizované aktivity a činnosti mimo denného režimu organizovaných detským domovom.**

**Plánovania a vyhodnocovania výchovnej činnosti v špecializovaných usporiadaných skupinách**

|  |  |  |
| --- | --- | --- |
| Denný záznamový hárok | Spracúva a vyhodnocuje sa denne podľa režimu dňa | Vychovávateľ, pomocný vychovávateľ, odborný tím |
| Individuálny plán pomoci | 1 x za dva mesiace | psychológ |
| Výchovný plán | Nastavuje a vyhodnocuje sa 1 x mesačne | vychovávateľ |

**Denný záznamový hárok** sa zaznamenáva na každé dieťa samostatne , denne podľa režimu dňa, vyhodnocuje sa na konci služby.

**Tvorba a vyhodnocovanie čiastkových plánov individuálneho plánu rozvoja osobnosti dieťaťa, opis tvorby a vyhodnocovania individuálneho plánu odbornej práce s dieťaťom a jeho rodinou**

Individuálny plán rozvoja osobnosti dieťaťa 1 x za polrok

Čiastkové plány:

Plán sociálnej práce s dieťaťom

Výchovný plán

Plán psychologickej činnosti/Plán špeciálnej pedagogickej činnosti)

Plán osamostatnenia sa

Plán výchovnej práce s dieťaťom:

Tvorí ho: dieťa- vychovávateľ

Na  tvorbe výchovného plánu spolupracujú: vychovávateľ + odborný tím

Vyhodnocovanie: minimálne 1x za mesiac

Plán sociálnej práce s dieťaťom a jeho rodinou:

Tvorí ho: dieťa - sociálny pracovník orgán sociálnoprávnej ochrany detí a sociálnej kurately

Na  tvorbe Plánu sociálnej práce spolupracujú: participujúce subjekty, rodič, vychovávateľ, odborný tím.

Vyhodnocovanie: v závislosti od aktuálnej situácie dieťaťa a jeho rodiny, minimálne 1x za šesť mesiacov.

Plán prípravy na osamotenie:

Je súčasťou plánu sociálnej práce, tvorí sa pri dovŕšení 16.roku veku dieťaťa.

Tvorí ho: vychovávateľ, sociálny pracovník – dieťa.

Prizývaní sú vychovávateľ, odborný tím, participujúce subjekty, ktoré môžu byť nápomocné pri procese osamostatňovania sa budúceho mladého dospelého, ďalej sú to rodičia, príbuzní a iné dieťaťu blízke osoby.

Vyhodnocuje sa : spolu s plánom sociálnej práce, podľa aktuálnych potrieb môže byť vyhodnocovaný aj každý mesiac, alebo 1 x za pol roka

Plán psychologickej starostlivosti:

Vypracováva: psychológ - dieťa.

Vypracováva sa: 1x mesačne

Vychádza z odbornej psychologickej diagnostiky.

Obsahuje: údaje o vývinovom období, aktuálny názor na rodinu, iné dôležité informácie o psychickom stave dieťaťa, plán individuálnej práce s dieťaťom, skupinových aktivít a iných psychologických aktivít (poradenstvo dieťaťu blízkym osobám, konzultácie s vychovávateľmi a pod.)

**Podmienky pre záujmovú činnosť, športovú činnosť, kultúrnu činnosť, rekreačnú činnosť a prejavovanie náboženského vyznania a viery**

Detský domov Semeteš ako aj všetky jeho pracoviská majú zabezpečené podmienky pre záujmovú, športovú, kultúrnu, rekreačnú činnosť a pre náboženského vyznanie a vieru.

***Záujmová činnosť***

je organizovaná formou športových, kultúrno- umeleckých, rekreačných a pracovno-technických činností.

Cieľom je:

* vytvárať príležitosti k rozvoju osobnosti a pozitívnemu sebaobrazu, nadobúdaniu a upevňovaniu manuálnych a sociálnych zručností, k emocionálnej abreakcii a expresii, k uvoľneniu agresivity spoločensky akceptovateľným spôsobom,
* prebudiť záujem o spoločenské dianie, o ekológiu,
* rozvoj prosociálneho cítenia a zodpovednosti voči spoločnosti,
* rozvoj estetického cítenia, etických a náboženských postojov a vytváranie trvalých životných hodnôt,
* minimalizovať riziká spojené so spôsobom trávenia voľného času po návrate do prirodzeného sociálneho prostredia.

Športová činnosť

V zariadení majú deti možnosť zúčastňovať sa športových činností v interiéry aj exteriéry- futbal, bedminton, pingpong, tenis, vybíjaná, fitness, tanec, turistika, vychádzky v prírode, športové súťaže a pod.

Kultúrno-umelecká činnosť

V zariadení majú deti možnosť zúčastňovať sa činností s využitím prvkov arteterapie (kreslenie, maľovanie, rôzne výtvarné techniky, práca s keramikou, látkou, prírodnými materiálmi, aranžmány, modelovanie, vyšívanie, šitie), muzikoterapie (počúvanie hudby a práca s hudbou, spev) dramaterapie (nácvik divadelných predstavení, vytváranie príbehov). Mimo zariadenia môže ísť dieťa a navštevovať koncerty, umelecké podujatia, kino (v súlade s etapou programu)

Rekreačná činnosť

V zariadení majú deti možnosť pozeranie TV, čítania kníh/časopisov, zúčastniť sa rôznych foriem relaxácie (autogénny tréning, jacobsonova progresívna relaxácia, pohybová, tanečná), turistika, vychádzky v prírode, opekačky, spoločenské hry, zábavné kvízy.

Pracovno-technické činnosti

V zariadení vedieme deti k záujmu o pestovateľstvo, chovateľstvo, k prehlbovaniu vedomostí o dianie v prírode, pestujeme vzťah k jej ochrane (separovanie odpadu, chov domácich a úžitkových zvierat, pestovanie úžitkových plodín, zber húb, liečivých rastlín, v zime prikrmovanie zvierat, výroba príbytkov pre zvieratá, spracovanie živočíšnych a rastlinných produktov).

Prejavovanie náboženského vierovyznania

Každé dieťa má právo na slobodné praktikovanie vierovyznania. Rešpektujeme a podporujeme registrované cirkvi a náboženské spoločnosti v Slovenskej republike. Dieťa v zariadení má právo čítať náboženskú literatúru, priniesť si náboženský predmet(v súlade s etapami programu) a v čase osobného voľna sa venovať náboženským zvykom. Mimo zariadenia môže ísť klient navštíviť náboženskú komunitu alebo kostol etape, ktorá to dovoľuje. Na základe žiadosti od dieťaťa v zariadení je možné požiadať o spoluprácu farnosť, ktorá je v blízkosti zariadenia.

**Zabezpečenie zdravotnej starostlivosti deťom ,pre ktoré sa vykonávajú pobytové opatrenia v detskom domove**

Zdravotná starostlivosť sa dieťaťu zabezpečuje po písomnej dohode s rodičom a na základe odporúčania pediatra, prípadne odborných lekárov. O všetkých dôležitých veciach súvisiacich so zdravotným stavom dieťaťa je rodič bezodkladne informovaný. Deti sú po príchode do centra prihlasované k pediatrovi, pedopsychiatrovi, v zdravotníckom zariadení v meste Žilina, stomatológ v meste Turzovka v detskom domove je dôsledne dodržiavaný liečebný režim predpísaný lekárom, vedie sa presná evidencia výdaja liekov, je dodržiavaný harmonogram návštev u lekárov, preventívnych prehliadok a pri deťoch, kde je to nevyhnutné, sa realizujú liečebné pobyty na odporúčanie pediatra.

Pracovisko: Röntgenova 6, 851 01 Bratislava – pediater, pedopsychiater, stomatológ meste v Bratislava

Pracovisko: Horné Orechové 380, 91101 Trenčín – pediater, pedopsychiater, stomatológ v meste Trenčín

**Zabezpečenie školskej dochádzky a prípravy na povolanie detí, pre ktoré sa vykonávajú pobytové opatrenia v detskom domove**

Ak dieťa nemá ukončenú povinnú školskú dochádzku, je potrebné písomne požiadať príslušnú základnú školu:

* O odklad povinnej školskej dochádzky alebo ukončenie , následne
* Prijatie do novej základnej školy, prípadne
* O stanovenie individuálneho vzdelávacieho programu so zabezpečením asistenta učiteľa, na základe ktorého by dieťa dochádzalo do školy za účelom komisionálneho preskúšania

Stredná škola:

* Prerušenie školskej dochádzky
* Pokračovanie individuálnym vzdelávacím plánom

Vysoká škola:

* Podľa aktuálneho stavu mladých dospelých

Je rešpektovaný názor dieťaťa a rodiča na výber školy. Všetky školy sú s vyučovacím jazykom slovenským. Pri realizácii vzdelávania s deťmi sa aktuálne čoraz častejšie využíva systém duálneho vzdelávania v regióne Kysucké Nové Mesto, Žilina, Čadca, Trenčín Považská Bystrica Dubnica nad Váhom, Ilava, Bratislava

Pri výbere školy sa prihliada na následnú možnosť po ukončení výchovného opatrenia pokračovať v rovnakom alebo príbuznom odbore v mieste bydliska dieťaťa.

**Práva dieťaťa, pre ktoré sa vykonávajú opatrenia v detskom domove a  práva rodiča dieťaťa a iných blízkych osôb dieťaťa, pre ktoré sa vykonávajú pobytové opatrenia v detskom domove**

DeD je povinný preukázateľne oboznámiť dieťa a rodiča o jeho právach.

Dieťa má všetky práva, ktoré mu priznáva zákon č. 305/2005 Z.z. zákon o sociálnoprávnej ochrane detí a o sociálnej kuratele a o zmene a doplnení niektorých zákonov.

Dieťa má všetky práva bez rozlišovania rasy, farby, pohlavia, jazyka, náboženstva, politického alebo iného zmýšľania, národnostného alebo sociálneho pôvodu, majetku, rodu alebo iného postavenia, politického alebo náboženského vyznania.

Dieťa má právo na osobnú bezpečnosť a pri poskytovaní starostlivosti nesmie byť vystavené neľudskému a ponižujúcemu zaobchádzaniu.

Dieťa má právo stretávať sa s rodičom, prarodičom, súrodencom a inou blízkou osobou.

Dieťa musí požívať osobitnú ochranu a musia mu byť zákonom i ostatnými spôsobmi dané príležitosti a možnosti na to, aby sa mohlo rozvíjať fyzicky, mentálne, morálne, duchovne a sociálne zdravým a normálnym spôsobom, v podmienkach slobody a dôstojnosti. Pri prijímaní zákonov na tento účel musia byť prvoradé najlepšie záujmy dieťaťa.

***Dieťa má právo na:***

* Zabezpečenie všetkých základných fyziologických potrieb
* Zabezpečenie optimálneho bio-psycho-sociálneho vývinu
* Zabezpečenie ochrany a bezpečného prostredia
* Zabezpečenie zdravotnej starostlivosti
* Na pravidelnú kontrolu a hodnotenie ako sa s ním zaobchádza a ako je o neho postarané
* Špeciálnu starostlivosť s pomoc, ktorá vedie k obnoveniu zdravia, sebaúcte a dôstojnosti
* Zaobchádzanie s úctou a dôstojnosťou
* Zúčastňovaní aktivít v zariadení
* Vyjadrenie svojho názoru, názor dieťaťa musí byť braný vážne

***Udržiavanie kontaktu s rodičom, ďalšími príbuznými a osobami, ku ktorým má blízky vzťah***

* Dieťa, pre ktoré je v detskom domove vykonávané pobytové opatrenie súdu, má právo stretávať sa s rodičmi, ak nebolo súdom ustanovené inak, detský domov, orgán sociálnoprávnej ochrany detí a sociálnej kurately a obec poskytujú dieťaťu a jeho rodičovi pomoc na uľahčenie priebehu stretnutí, na rozvoj a úpravu ich vzájomných vzťahov a na úpravu ich rodinných pomerov.

Príspevky na úpravu rodinných pomerov dieťaťa.

* Obec môže poskytovať príspevok na dopravu
* Detský domov poskytuje príspevok na stravu
* Detský domov dohodne s rodičmi dieťaťa a s dieťaťom, ktoré je schopné vyjadriť svoj názor, miesto, čas, rozsah a spôsob stretávania sa, s prihliadnutím na potreby dieťaťa a možnosti a schopnosti rodiča dieťaťa. Ak je to v záujme dieťaťa nevyhnutné a v súlade s etapami programu, detský domov je oprávnený:

→ *Určiť, že rodič dieťaťa sa nemôže stretnúť s dieťaťom*; dôvod takéhoto určenia musí byť zaznamenaný v spisovej dokumentácii dieťaťa a musí byť oznámený súdu a orgánu sociálnoprávnej ochrany detí a sociálnej kurately na účel hodnotenia pobytového opatrenia súdu

→ *Určiť, že rodič dieťaťa sa môže stretnúť s dieťaťom*:

■ len za prítomnosti zamestnanca detského domova, ktorý môže poskytnúť dieťaťu a rodičovi potrebnú pomoc na uľahčenie priebehu stretnutí

■ len v detskom domove, ktoré na tento účel utvára vhodné podmienky

■ mimo detského domova, v územnom obvode obce, v ktorej je sídlo detského domova alebo sa nachádza organizačná zložka detského domova, v ktorej je dieťa umiestnené

■ na inom mieste vhodnom alebo vytvorenom na účel stretávania sa dieťaťa s jeho rodičom

■ umožniť dieťaťu pobyt s rodičom mimo detského domova.

*→ detský domov zabezpečí písomný kontakt, telefonický kontakt s rodičom, ďalšími príbuznými podľa etapy programu pre poruchy správania.*

***Spôsob, akým sa dieťa môže obrátiť aj bez vedomia detského domova na orgán sociálnoprávnej ochrany detí a sociálnej kurately, verejného ochrancu práv, komisára pre deti, komisára pre osoby so zdravotným postihnutím, súd a prokuratúru.***

Pre všetky deti rovnako sú na dostupnom mieste – nástenke informácie o:

**■ Detského komisára** (dieťado 18. roku veku)

kontakt: 02/32191691

e-mail: info@komisarpredeti.sk

adresa: Odborárske námestie č. 3, 811 07 Bratislava

■**Verejného ochrancu práv**

kontakt: 02/32363742

e-mail: sekretariat@vop.gov.sk

adresa: Grosslingova 35, 811 09 Bratislava – Staré Mesto

**■ Komisára pre osoby so zdravotným postihnutím,**

kontakt: 02/20420309

e-mail: sekretariat@komisar.sk

 adresa: Račianska 153, 831 54 Bratislava

**■ súd**

**■ prokuratúra - v spoločných priestoroch na viditeľnom a dostupnom mieste je umiestnená „schránka pre prokurátora“, prostredníctvom, ktorej sa deti môžu obrátiť so svojou požiadavkou, podnetom, nespokojnosťou, názorom.**

**■ orgán sociálnoprávnej ochrany detí a sociálnej kurately**

Na požiadanie je dieťaťu umožnené telefonovať z mobilu č. **0918 765783.**

Deti majú k dispozícii písomný postup, ak chcú namietať akýkoľvek postup zamestnancov, ktorý subjektívne vnímajú ako nespravodlivý. V prípade, ak dieťa nie je stotožnené s výsledkom prešetrenia, má právo obrátiť sa so svojim podnetom na svojho kurátora sociálnoprávnej ochrany detí a sociálnej kurately.

Dieťa, ktoré sa domnieva, že jeho práva, alebo právom chránené záujmy boli dotknuté, má právo domáhať sa právnej ochrany v zmysle zákona 365/2004 Z.z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov v znení neskorších predpisov

***Podmienky* *doručovania pošty, prístupu na internet a používaním telefónu.***

Korešpondencia – doručovanie pošty:

* prijaté poštové zásielky musia prejsť kontrolnou prehliadkou za prítomnosti vychovávateľa a dieťaťa
* prijímať môžu korešpondenciu deti s výnimkou tých, ktorí sa nachádzajú v I. etape programu, rovnako platí pre prijímanie poštových zásielok
* korešpondenciu môže dieťa prijímať len od rodičov a rodinných príslušníkov
* písomný styk s inými osobami je umožnený po konzultácii vychovávateľa dieťaťa

Používanie telefónu:

* telefonáty sú umožnené len deťom, ktoré nemajú žiadne obmedzenia kontaktu
* telefonáty sú povolené výlučné s rodičmi/zákonným zástupcom a rodinnými a blízky

príbuznými

* zodpovední zamestnanci sledujú a zaznamenávajú mená volajúcich „z“ a „do“ detského domova s príslušnými časmi
* odchádzajúce telefonáty schvaľuje vychovávateľ/komunita
* telefonáty sú vykonávané prostredníctvom pevnej linky detského domova príp. služobného mobilného telefónu
* osobné mobily používa dieťa po vzájomnej dohode so službukonajúcim vychovávateľom vo vopred určenom čase
* internet dieťa využíva v procese vzdelávania za prítomnosti zodpovedného zamestnanca a v prípade e-mailovej komunikácie s rodičom/zákonným zástupcom a blízkou rodinou po vzájomnej dohode so zodpovedným zamestnancom vo vopred určenom čase.

**Na výkon týchto práv nesmú byť stanovené nijaké obmedzenia okrem tých, ktoré sú uložené v súlade so zákonom a ktoré sú v demokratickej spoločnosti nevyhnutné v záujme ochrany a verejnej bezpečnosti, verejného poriadku, ochrany verejného zdravia alebo morálky, resp. v záujme ochrany práv a slobôd iných.**

**Práva rodičov**

Ak rodičia nemajú rodičovské práva nijakým spôsobom upravené, obmedzené alebo odobraté , detský domov je povinný spolupracovať s rodičmi pri výchove a starostlivosti detí.

Detský domov je povinný preukázateľne oboznámiť rodičov dieťaťa s programom pre poruchy správania a poučiť ich o právach a povinnostiach rodiča dieťaťa, alebo osobu, ktorá sa osobne stará o dieťa. Rodičia majú právo na informácie o dieťati.

Informácie o dieťati podáva vychovávateľ a sociálna pracovníčka, s ktorou si rodič dohodne stretnutie alebo mu podá informácie telefonicky, ak je presvedčená, že komunikuje s rodičom.

Informácie o vzdelávacom procese dieťaťa môže podať aj špeciálny pedagóg a sociálny pedagóg.

Detský domov pripraví výchovný plán s dieťaťom a orgánom sociálnoprávnej ochrany detí a sociálnej kurately a ak je to možné aj s rodičom dieťaťa alebo osobou, ktorá sa osobne stará o dieťa preukázateľne oboznámi dieťa, rodiča alebo osobu, ktorá sa osobne stará o dieťa, s výchovným plánom a spôsobom jeho vyhodnocovania.

Rodičia majú právo na stretávanie sa s dieťaťom v súlade s programom pre poruchy správania a primerane jednotlivým etapám.

* Dieťa, pre ktoré je v detskom domove vykonávané pobytové opatrenie súdu, má právo stretávať sa s rodičmi, ak nebolo súdom ustanovené inak, detský domov, orgán sociálnoprávnej ochrany detí a sociálnej kurately a obec poskytujú dieťaťu a jeho rodičovi pomoc na uľahčenie priebehu stretnutí, na rozvoj a úpravu ich vzájomných vzťahov a na úpravu ich rodinných pomerov.
* Detský domov dohodne s rodičmi dieťaťa a s dieťaťom, ktoré je schopné vyjadriť svoj názor, miesto, čas, rozsah a spôsob stretávania sa, s prihliadnutím na potreby dieťaťa a možnosti a schopnosti rodiča dieťaťa. Ak je to v záujme dieťaťa nevyhnutné v súlade s etapami programu, detský domov je oprávnený:

→ *Určiť, že rodič dieťaťa sa nemôže stretnúť s dieťaťom*; dôvod takéhoto určenia musí byť zaznamenaný v spisovej dokumentácii dieťaťa a musí byť oznámený súdu a orgánu sociálnoprávnej ochrany dieťaťa a sociálnej kurately na účel hodnotenia pobytového opatrenia súdu.

*→ Určiť*, *že rodič dieťaťa sa môže stretnúť s dieťaťom:*

■ len za prítomnosti zamestnanca detského domova, ktorý môže poskytnúť dieťaťu a rodičovi potrebnú pomoc na uľahčenie priebehu stretnutí

■ len v detskom domove, ktoré na tento účel utvára vhodné podmienky

■ mimo detského domova, v územnom obvode obce, v ktorej je sídlo detského domova alebo sa nachádza organizačná zložka detského domova, v ktorej je dieťa umiestnené

■ na inom mieste vhodnom alebo vytvorenom na účel stretávania sa dieťaťa s jeho rodičom

■ umožniť dieťaťu pobyt s rodičom mimo detského domova

**Povinností dieťaťa a povinností rodiča dieťaťa a iných blízkych osôb dieťaťa, pre ktoré sa vykonávajú opatrenia v detskom domove vrátane podmienok návštev v detskom domove tak, aby návštevy nenarúšali program detského domova**

**Zásadné povinnosti:**

* dodržiavať zásady spolunažívania
* dodržiavať osobnú hygienu
* pohybovať sa v dôstojnom a dostatočnom oblečení
* dbať o poriadok a čistotu vnútorných a vonkajších priestorov

*ďalej je dieťa povinné dôsledne dodržiavať:*

* zákaz prinášať a požívať alkohol, lieky a iné drogy
* zákaz hrať karty a iné hazardné hry
* zákaz zdržiavať sa v priestoroch vymedzených pre zamestnancov detského domova
* nepoužívať elektrické spotrebiče (rádia, magnetofóny, variče) okrem tých, ktoré sú súčasťou zariadenia kuchyne
* nefotografovať priestory, zamestnancov, deti (len so súhlasom riaditeľa)
* nesprávať sa hlučne a rušivo
* nezbierať, sušiť huby, liečivé rastliny a iné lesné plody
* nevstupovať do cudzích izieb
* neudržiavať intímne vzťahy
* neznečisťovať a poškodzovať majetok detského domova
* plniť si úlohy vyplývajúce z individuálneho plánu rozvoja osobnosti dieťaťa
* Zdržať sa šírenia nepresných, klamlivých, urážlivých, zavádzajúcich informácií o sebe, deťoch, rodine, pracovníkoch detského domova
* Dodržiavať časy príchodov z vychádzok, zo škôl, z pobytov mimo centra, z krúžkov a pod.,

**Taxatívne vymedzené povinnosti:**

1. Dieťa je povinné podrobiť sa dychovej skúške, alebo testu na drogy, ak je k tomu vyzvané
2. Dieťa musí rešpektovať rozhodnutie každého zamestnanca skupiny rovnako
3. Zákaz akýchkoľvek prejavov agresivity, pľutie, kradnutie, používanie a požičiavanie vecí bez vedomia majiteľa
4. Zákaz používania vulgarizmov aj mimo skupinových stretnutí
5. Dodržiavanie režimu dňa a programu detského domova
6. Dieťa je povinné zúčastniť sa všetkých aktivít pokiaľ nemá zdravotné obmedzenie
7. Dieťa je povinné viesť si denník, môže si vybrať kohokoľvek s pomedzi zamestnancov špecializovanej skupiny, ktorému nechá nahliadnuť do denníka
8. Dodržiavanie budíčka a nočného kľudu
9. Konzumácia jedla je povolená len v jedálni + spoločné stolovanie
10. Dieťa musí udržiavať poriadok na izbe, spoločných priestoroch a aj v ostatných veciach – každá vec má svoje miesto
11. Dieťa si plní povinnosť vyplývajúci z prideleného „rajónu“
12. V kuchyni sa môže zdržiavať len ten, kto má službu a je zodpovedný za všetky potraviny a kuchynské pomôcky
13. Za nedodržanie pravidiel v súlade s bodovým systémom je odňatá výhod
14. V prípade úteku sa upravuje suma vreckového

Povinnosti rodiča:

* Prejavovať záujem o dieťa,
* Plniť si úlohy vyplývajúce z plánu sociálnej práce,
* Podávať presné, pravdivé a včasné informácie o dieťati,
* Informovať detský domov o aktuálnej zmene (bydliska, zdravotnej poisťovne a iných dôležitých skutočnostiach),
* Byť pri stretnutí s dieťaťom upravený, čistý, bez príznakov požitia omamných látok a alkoholu,
* V prípade podozrenia z požitia alkoholických nápojov alebo odozrenia na parazitické a infekčné ochorenia, je detský domov oprávnený stretnutie s dieťaťom obmedziť, prípadne zakázať,
* Rodič/zákonný zástupca je informovaný/dáva súhlas, že dieťa v záujme udržania bezpečného prostredia bez návykových látok v detskom domove, bude v prípade podozrenia z recidívy alebo po návrate z krátkodobého pobytu podrobené testu na odhalenie prítomnosti návykovej látky v tele, a prehliadke a kontrole jeho osobných vecí
* Rodič /zákonný zástupca je informovaný, že akékoľvek porušenie pravidiel detského domova dieťaťom, alebo jeho zákonným zástupcom, bude zamestnancom detského domova táto skutočnosť bezodkladne oznámená na príslušnom oddelení sociálnoprávnej ochrany detí a sociálnej kuratelya na príslušnom súde.

**Výchovné prostriedky, ktoré je možné uložiť za nedodržiavanie povinností vrátane času ich trvania a možnosti prehodnotenia výchovného prostriedku, ak s jeho použitím dieťa, pre ktoré sa vykonávajú opatrenia v detskom domove, nesúhlasia**

|  |  |  |
| --- | --- | --- |
| A (závažné porušenia) | B (stredne závažné porušenia) | C (menej závažné porušenia) |
| Zákaz používania nepovolených látok a s tým súvisiace zvyky | Dieťa musí rešpektovať rozhodnutie každého člena personálu | Zákaz používania vulgarizmov mimo skupinových stretnutí. |
| Zakázané sú akékoľvek prejavy agresivity, pľutie, kradnutie, používanie a požičiavanie vecí bez vedomia majiteľa. | Dodržiavanie režimu dňa a programu detského domova | Klient je povinný zúčastniť sa všetkých aktivít. |
| dieťa je povinné podrobiť sa dychovej skúške, alebo testu na drogy, ak je k tomu vyzvaný | Dieťa je povinné plniť si povinnosti vyplývajúce z pridelenia k „ rajónu“. | Dieťa je povinné viesť si denník. Dieťa si môže vybrať kohokoľvek spomedzi zamestnancov Detský domov ktorému nechá nahliadnuť do denníka. |
|  | V kuchyni sa môže nachádzať len ten, kto má službu a je zodpovedný za všetky potraviny a kuchynské pomôcky. | Dodržiavanie budíčka. |
|  |  | Konzumácia jedla je povolená len v jedálni + spoločné stolovanie. |
|  |  | Povinnosťou dieťaťa je udržiavať poriadok v spoločenských priestoroch, na izbe aj v ostatných veciach. Každá vec má svoje miesto. |

**Opatrenia na predchádzanie porušovania pravidiel:**

* Jednotné vedenie
* Oboznámiť dieťa s pravidlami a uistiť sa, že im porozumel s možnosťou vyjadriť sa, prípadne doplniť.
* Umiestnenie pravidiel a možných výchovných prostriedkov na dobre viditeľné a všetkým dostupné miesto s možnosťou odvolávať sa na pravidlá kedykoľvek počas dňa
* Jasne stanoviť hranice a nemeniť ich /čo je dovolené a čo je zakázané a vysvetliť prečo sú hranice dôležité. Dôsledne trvať na ich dodržiavaní. Dohodnuté hranice musia byť jednotné a presadzované každým členom personálu
* Dať dieťaťu možnosť výberu (dve možnosti, ktoré sú obe v súlade s našim zámerom)
* Zamestnanci musia dodržiavať základné zásady komunikačných zručností a asertívnych techník s cieľom eliminovať napätú atmosféru a konfliktné situácie
* Vzdelávanie personálu v oblasti práce s hranicami, v oblasti komunikačných zručností, zvládania krízových situácií a podobne
* Možnosť teambuldingových aktivít a psychohygieny pre zamestnancov.

**Základné výchovné prostriedky**

Ako základné výchovné prostriedky sa uplatňujú odmeny a sankcie. Využíva sa zameranie hlavne na odmenu, (televízia, možnosť výberu voľnočasovej aktivity, vychádzka.....) rovnako ako časté využívanie slovných pochvál, ocenení, uznaní.

Sankcia musí byť bez výnimky uložená za každé porušenie pravidiel. Sankcie musia byť splniteľné, overiteľné a každý zamestnanec skupiny musí dbať na ich dôsledné plnenie dieťaťom. Ak vychovávateľ sankciu udelí, musí byť presvedčený o jej opodstatnení a musí trvať na jej splnení. Dĺžka trvania sankcie musí byť primeraná závažnosti priestupku ,najdlhšie na dobu 7 dní, neuplatňujú sa dlhodobé sankcie. O uložení sankcie sa urobí záznam, ktorý je uložený v dokumentácii dieťaťa.

Ak dieťa svojim správaním poruší pravidlá a povinnosti, je cieľom pracovať s ním tak, aby u neho nastali trvalé zmeny. To je možné výlučne cez pozitívnu väzbu a motiváciu. Preto pri každom nedodržaní povinností je vychovávateľ povinný najprv určiť pozitívne prvky správania, ktoré má oceniť. Sila tohto ocenenia, ak je správne nastavená, spôsobí želateľnú zmenu v správaní dieťaťa. Až následne s dieťaťom analyzuje negatívne aspekty správania a dohodne uloženie výchovného prostriedku. V detskom domove je možné ukladať výchovné prostriedky len na základe dôslednej analýzy konania dieťaťa s prihliadnutím na jeho vek, pohlavie, mentálnu úroveň a osobnostné špecifiká.

Je zakázané používať všetky formy telesných trestov na dieťati a iné hrubé alebo ponižujúce formy zaobchádzania a formy trestania dieťaťa, ktoré mu spôsobujú alebo môžu spôsobiť fyzickú alebo psychickú ujmu. Pri vykonávaní opatrení v detskom domove je zakázané používať ako výchovný prostriedok zákaz kontaktu s rodičmi a ďalšími blízkymi osobami, sociálne vylúčenie, vyžadovanie neprimeraných fyzických výkonov, zásahov do vonkajšieho vzhľadu a nosenia znevažujúceho oblečenia, neodôvodnené zasahovanie do stravovania a iné výchovné prostriedky a postupy práce, ktoré dieťaťu môžu spôsobiť poníženie a môžu neprimerane zasiahnuť do jeho ľudskej dôstojnosti. Voči dieťaťu je zakázané použiť výchovný prostriedok len preto, že je súčasťou rovnakej skupiny detí ako dieťa, pri výchove ktorého má byť použitý výchovný prostriedok. Dieťa nesmie byť zodpovedné za rozhodovanie alebo určovanie výchovných prostriedkov pre iné dieťa.

**Zamestnanec detského domova môže použiť nasledujúce výchovné prostriedky:**

* Ústny dohovor,
* Obmedzenie vychádzok,
* Obmedzenie užívania vlastného telefónu,
* Obmedzenie sledovania televízie,
* Pridanie povinností,
* Obmedzenie iných aktivít,
* Obmedzenie kontaktu s prostredím negatívne vplývajúcim na dieťa (v záujme ochrany dieťaťa),
* Upravenie času prípravy na nočný kľud a spánok.

**Praktické zásady ukladania výchovných prostriedkov**:

* Za postup uloženia výchovného prostriedku je zodpovedný pracovník detského domova, počas ktorého služby došlo k nežiadúcemu konaniu a správaniu dieťaťa.
* Výchovný prostriedok je možné uložiť po konzultácii s dieťaťom s dôrazom na to, aby dieťa pochopilo nevhodnosť svojho konania a správania a malo možnosť sa k výchovnému prostriedku vyjadriť. Uprednostňuje sa akceptovateľný návrh zo strany dieťaťa.
* V prípade, ak nedôjde k dohode a dieťa s uloženým výchovným prostriedkom nesúhlasí, k riešeniu takéhoto prípadu je potrebné prizvať ďalších pracovníkov skupiny, prípadne odborný tím.
* Pri riešení nevhodnosti konania a správania dieťaťa sa používa zásada hodnotiaceho rozhovoru (individuálne, medzi štyrmi očami...):
* Pri dohode s dieťaťom o výchovnom prostriedku je možné dohodnúť aj sankciu za nedodržanie tejto dohody.
* Maximálna dĺžka trvania výchovného prostriedku je 7 dní.
* Všetky výchovné prostriedky, ktoré zasahujú do služby iných pracovníkov detského domova, musia byť vypracované písomne v Zázname o uložení výchovného prostriedku (viď príloha č. ...)

**Spôsob poskytovania vreckového podľa § 66 zákona**

* Vreckové sa poskytuje na základe vypracovaného predpisu,
* Predpis vypracováva vychovávateľ a sociálny pracovník
* Výška vreckového je upravená Vyhláškou č. 103/2008 Z.z., ktorou sa vykonávajú niektoré ustanovenia zákona č. 305/2005 Z.z. o sociálnoprávnej ochrane detí a sociálnej kurately s odkazom na zákon o životnom minime a Opatrením Ministerstva práce, sociálnych vecí a rodiny o úprave súm životného minima, ktoré sa prehodnocuje k 1.7. kalendárneho roka.
* Vreckové sa vypláca do 25. dňa nasledujúceho mesiaca, kedy vznikol nárok na vreckové,
* Vyplácanie vreckového sa realizuje vychovávateľmi a sociálnymi pracovníkmi oproti podpisu dieťaťa,
* Spôsob vyplácania vreckového (v celej sume, vo viacerých čiastkach, šetrením) je upravený v písomnej dohode s dieťaťom,
* Písomná dohoda musí byť zrozumiteľná veku a mentálnej úrovni dieťaťa a je súčasťou výchovného plánu,
* Prijaté ako aj vyplácané vreckové je vedené v osobitnej písomnej evidencii vreckového dieťaťa, ktorá je uložená na samostatne usporiadanej skupine,
* Pri stretnutí s deťmi sociálny pracovník v rozhovore overuje vyplatenie vreckového,
* Ak bolo zistené, že vreckové bolo dieťaťom neúčelne využité (alkohol, drogy, cigarety ...) je možné v zmysle zákona podľa § 66 ods. 4 poskytnúť dieťaťu vreckové v nižšej sume alebo sa suma zodpovedajúca tomuto rozdielu uloží na osobný účet dieťaťa,
* O spôsobe výplaty vreckového pri jeho neúčelnom využití rozhoduje vychovávateľ a sociálny pracovník a musí byť zachytený vo výchovnom pláne, účinky takéhoto opatrenia sú vyhodnocované vo výchovnom pláne min. 1x mesačne,
* Uvedené opatrenie možno uplatniť opakovane,
* V prípade úteku sa postupuje v zmysle platnej legislatívy, kedy je vreckové krátené o pomernú sumu vreckového pripadajúcu na počet dní, počas ktorých sa dieťa zdržiavalo bez súhlasu centra.

**Postupu v rizikových situáciách pre dieťa, pre ktoré sa vykonáva pobytové opatrenie v detskom domove, vrátane postupu pri nedovolenom opustení centra dieťaťom, pri úraze dieťaťa alebo plnoletej fyzickej osoby, vážnych nezhodách medzi deťmi a deťmi a zamestnancami detského domova**

Postup riešenia rizikových situácií je rozpracovaný v Krízovom pláne detského domova a je dostupný pracovníkom špecializovanej samostatnej skupiny na viditeľnom mieste.

**Krízový plán detského domova sa zameriava na:**

* Situácie ohrozujúce život a zdravie detí,
* Situácie, pri ktorých zasahujú aj iné záchranné zložky (polícia, hasiči, rýchla zdravotná pomoc).

**Dôležité telefónne čísla:**

* RZP: 112, 155
* Polícia: 158
* Hasiči: 150
* Riaditeľ centra: 0908 904 124
* Vedúca úseku starostlivosti : 0918 765 715

**Administratívne činnosti pri nedovolenom opustení /svojvoľnom odchode/úteku(nezvestnosti) dieťaťa z detského domova:**

* Pri nedovolenom opustení detského domova bezodkladne službukonajúci zamestnanec informuje riaditeľa detského domova, vedúcu starostlivosti úseku o mimoriadnej udalosti
* Službukonajúci sociálny pracovník spolu s pomocným vychovávateľom bezodkladne dôsledne skontrolujú priestory detského domova a najbližšie okolie
* Zosumarizuje sa oblečenie dieťaťa a čas pred nedovoleným opustením detského domova
* Detský domov oznámi orgánu sociálnoprávnej ochrany detí a sociálnej kurately, príslušnému súdu , ktorý nariadil neodkladné opatrenie alebo uložil výchovné opatrenie v podobe „Oznámenie o mimoriadnej udalosti“
* Bezprostredne po zistení, že dieťa, ktoré je dočasne umiestnené v detskom domove opustilo priestory detského domova oznamuje službukonajúci zamestnanec túto mimoriadnu udalosť Základnému útvaru Policajného zboru SR na telefónnom čísle 158.
* Nedovolené opustenie detského domova – útek službukonajúci zamestnanec bezodkladne oznámi zákonnému zástupcovi dieťaťa a informuje o tom, že v prípade, že sa dieťa vráti domov, treba túto skutočnosť oznámiť na telefónnom čísle 158 a zamestnancovi detského domova Rodič je povinný doviesť dieťa do detského domova bezprostredne po návrate domov. Ak z rôznych dôvodov rodič tak nemôže urobiť, je povinný ohlásiť skutočnosť, kde sa dieťa zdržiava a dokedy na telefónnom čísle 158, kde dostane inštrukcie ako postupovať ďalej. V prípade, že službukonajúci zamestnanec je oboznámený o tom, že dieťa sa nachádza doma, taktiež túto skutočnosť nahlási na telefónnom čísle 158, kde obdrží ďalšie inštrukcie ako postupovať.

 Pri osobnom nahlasovaní na príslušnom útvare Policajného zboru Slovenskej republiky nedovoleného opustenia detského domova/úteku dieťaťa je potrebné mať so sebou:

* Vyplnený formulár o nedovolenom opustení priestorov detského domova/úteku

(popis oblečenia, adresy miest, kde sa obvykle zdržiava, kontakty na spolužiakov, kamarátov, aktuálny zdravotný stav, popis špecifických telesných znamení, iné zvláštnosti potrebné na lepšiu identifikáciu dieťaťa)

* Najaktuálnejšiu fotografiu dieťaťa, občiansky preukaz dieťaťa, rozhodnutie súdu – neodkladné opatrenie – výchovné opatrenie

**Administratívne činnosti po návrate dieťaťa**

 Po návrate dieťaťa z úteku sa vykoná odhlásenie nezvestnosti telefonicky a následne osobne za prítomnosti dieťaťa na príslušnom útvare Policajného zboru Slovenskej republiky a informuje sa orgán sociálnoprávnej ochrany detí a sociálnej kurately o nových skutočnostiach.

 Dieťa po príchode prechádza osobnou prehliadkou, sú mu vykonané testy na zisťovanie reziduí metabolitov psychoaktívnych látok v moči.

Ak sa dieťa vráti v doprovode rodičov alebo sám:

* Dieťa so podrobí testom na zisťovanie reziduí metabolitov psychoaktívnych látok v moči.
* Zamestnanec detského domova oznámi telefonicky útvaru Policajného zboru Slovenskej republiky návrat dieťaťa
* Zamestnanec detského domova zabezpečí výsluch dieťaťa na útvare Policajného zboru Slovenskej republiky
* Zamestnanec detského domova oznámi nové skutočnosti adresované: orgán sociálnoprávnej ochrany a sociálnej kuratly, príslušný súd(akým spôsobom sa vrátil, či bol/nebol pod vplyvom drog, výsledky testov na drogy)

Ak sa dieťa vráti v doprovode príslušníkov Policajného zboru Slovenskej republiky:

* Zamestnanec detského domova informuje zákonných zástupcov
* Zamestnanec vykoná testy na zisťovanie reziduí metabolitov psychoaktívnych látok v moči.
* Zamestnanec detského domova zabezpečí výsluch dieťaťa na útvare Policajného zboru Slovenskej republiky
* Zamestnanec detského domova oznámi nové skutočnosti adresovaná: orgán sociálnoprávnej ochrany detí a sociálnej kurately, príslušný súd(akým spôsobom sa vrátil, či bol/nebol pod vplyvom drog, výsledky testov na drogy)

**Postup, keď nastanú vážne nezhody medzi deťmi (fyzický útok, bitka)/ aj medzi dieťaťom a zamestnancom:**

1. Skontrolovať prostredie s cieľom odstrániť nebezpečné predmety v blízkosti konfliktu, poprosiť ostatných klientov, aby odišli, ak sú v situácii prítomní.
2. Privolať pomoc iného pracovníka (prevaha nižšie riziko útoku).
3. Odkloniť pozornosť od bitky (silný zvukový podnet- strhnúť pozornosť na seba).
4. Neutrálnym hlasom varovať pred následkami správania. Oznámenie by malo byť jednoduché a jednoznačné. Je vhodné klienta oslovovať menom.
5. Odporúča sa tiež ponúknuť klientovi, aby sa posadil. U sediaceho človeka je riziko fyzickej agresie podstatne nižšie.
6. Pri väčšom riziku, napr. ak je agresor ozbrojený alebo zvlášť nebezpečný, treba privolať políciu.
7. Odporúčame zvolať komunitu s cieľom stabilizovať, pomenovať a vyhodnotiť situáciu + sankcia za agresívne správanie.
8. Spísať záznam o mimoriadnej udalosti.

**Krízová situácia – pokus o suicidum, podrezanie žíl, skok z výšky, úraz dieťaťa...**

Službukonajúci zamestnanec detského domova na základe závažnosti situácie poskytne základnú prvú pomoc dieťaťu najčastejšie zastavením krvácania, dezinfekciou a obviazaním rán, oživovanie srdca umelým dýchaním. Službukonajúci zamestnanec na základe závažnosti situácie poskytne prvú pomoc.

* Ak si to situácia vyžaduje jeden zo službukonajúcich zamestnancov, ktorý je v službe, privolá Rýchla zdravotná pomoc alebo dovezie dieťa na pohotovosť, kde sa mu poskytne odborná zdravotná starostlivosť
* Ďalší službukonajúci zamestnanec spolu s deťmi pokračujú v programe, ak si to situácia nevyžaduje inak.
* Zamestnanec zvolá skupinu v prípade, ak deti majú informácie o tejto situácii a preberie celú udalosť.

**ÚRAZ NA SKUPINE**

* Poskytnutie prvej pomoci
* Privolanie záchrannej služby, ak je to potrebné (112, 155)
* Informovať riaditeľa detského domova a vedúcu úseku starostlivosti o dieťa,
* Sledovať zdravotný stav dieťaťa, riadiť sa pokynmi rýchla zdravotná pomoc,
* Poskytnúť rýchlu zdravotnú pomoc všetky potrebné informácie,
* Úraz vyžadujúci si lekárske ošetrenie je službukonajúci vychovávateľ povinný zapísať do knihy úrazov,
* Spísanie mimoriadnej udalosti.

**POŽITIE OMAMNÝCH A PSYCHOTROPNÝCH LÁTOK ALEBO ALKOHOLU**

* Pri podozrení na omamnú látku alebo alkohol previesť s dieťaťom informačný rozhovor,
* Urobiť test na omamné látky, resp. použiť alkoholový tester (so súhlasom zákonného zástupcu),
* Pri každom testovaní spísať zápisnicu, ktorú podpíše dieťa aj prítomný svedok,
* Informovanie koordinátora skupiny, ktorý následne informuje vedúcu úseku starostlivosti a riaditeľa detského domova,
* V prípade zlého zdravotného stavu dieťaťa privolanie rýchla zdravotná pomoc (112, 155),
* Spísanie mimoriadnej udalosti.

**KRÁDEŽ (oznámená príslušným oddelením policajného zboru)**

* Výsluch na polícii,
* Informovanie koordinátora skupiny, ktorý následne informuje vedúcu úseku starostlivosti a riaditeľa centra,
* Ďalší postup podľa pokynov polície,
* Spísanie mimoriadnej udalosti.

**AGRESÍVNE SPRÁVANIE**

* Snažiť sa o upokojenie situácie,
* Ochrana ostatných členov skupiny,
* V prípade potreby privolať rýchlu zdravotnú pomoc (112, 155) a políciu,
* Nahlásenie mimoriadnej udalosti koordinátorovi skupiny, vedúcej úseku starostlivosti a riaditeľovi detského domova,
* Zápis o vzniknutej situácii,
* Poskytnutá psychologická prípadne psychiatrická starostlivosť,
* Rozhovor s dieťaťom,
* Spoločné stretnutie odborného tímu (vychovávateľ, koordinátor, vedúca úseku, psychológ, riaditeľ detského domova.

**SEXUÁLNE ZNEUŽITIE**

* Vyhotovenie písomného záznamu o zistených skutočnostiach,
* Zamedzenie kontaktu dotknutých osôb,
* Bezodkladné nahlásenie vedúcej úseku starostlivosti a riaditeľovi detského domova
* Bezodkladné nahlásenie podozrení na príslušnom útvare policajného zboru,
* Zabezpečenie psychologickej intervencie,
* Ďalší postup podľa odporúčaní policajného zboru.

**Zabrániť:**

* Nepodliehať panike,
* Nezľahčovať situáciu,
* Nezatajovať udalosti pred nadriadenými,
* Nezabúdať na ostatné deti na skupine,
* Nepreceňovať svoje schopnosti,
* Nezabúdať informovať rodinných príslušníkov

Príloha č. ....

**Z á z n a m**

**o uložení výchovného prostriedku**

Meno a priezvisko dieťaťa:

Dátum a čas:

Službukonajúci vychovávateľ:

Popis nevhodného správania a konania:

* Pozitívne stránky:
* Negatívne stránky:

Cieľ výchovného prostriedku:

Popis výchovného prostriedku:

Trvanie výchovného prostriedku:

Vyjadrenie dieťaťa k navrhovanému výchovnému prostriedku:

Spôsob, dátum a čas vyhodnotenia výchovného prostriedku:

Odmena (ak je dohodnutá) za dodržanie opatrení uloženého výchovného prostriedku:

Sankcie za nedodržanie dohodnutého výchovného prostriedku:

V ..........................................................................................., dňa ...........................................

 .....................................................

 podpis dieťaťa

 .................................................................

 podpis službukonajúceho vychovávateľa

Vyhodnotenie výchovného prostriedku:

Ďalší navrhovaný postup:

V ..........................................................................................., dňa ...........................................

 .....................................................

 podpis dieťaťa

 .................................................................

 podpis službukonajúceho vychovávateľa